Odgovor je nadvse preprost! Kadar želite! Ko otrok enkrat samostojno sedi, ga lahko vozite v športnem vozičku ali v mareli. Vse je stvar vaše preference in praktičnosti.
Za vsakodnevne mirne sprehode je pogosto bolj primerno uporabiti športni voziček, saj v njem otrok resnično udobno sedi. Športni voziček je oblikovan tako, da ne zavira otrokovega motoričnega razvoja, ne škodi drži in hrbtenici. Po drugi strani pa drži, da je voziček marela bolj praktičen, zložljiv, preprosto ga pospravite v avto in podobno.
Med prijateljicami se pogosto izmenjuje otroška oprema. Nasvet Malih vragcev je, da pri izbiri vozička marele ne varčujete, ampak kupite kakovosten športni voziček oz. marelo. Le kakovostno izdelani in dobro oblikovani športni vozički oz. marele bodo podprli nogice vašega otroka, njegovi hrbtenici nudili zadostno oporo, ne bodo izdelani iz škodljivega materiala in ne bodo imeli težav zaradi obrabe. Z rabljeno marelo žal tvegate tudi, da se vam kolo marele sredi sprehoda odkotali stran!